Quierzy
Quierzy (fréier Cariciacum, Carisiacum, Charisagum, Karisiacum) ass eng franséisch Gemeng am Departement Aisne an der Regioun Hauts-de-France. Se läit um Uwänner vun der Oise tëscht Noyon a Chauny, a war eng al Kinneksstad. Haut ass et just nach e rouegt Dierfche mat 415 Awunner (2018).

Nopeschgemengen

Kuckeswäertes
 D'Buerg vu Quierzy, déi am 15. Joerhonnert op der Festung vun de Bëscheef vun Noyon opgeriicht gi war, a vun där haut nach en Tuerm do steet.
 D'kinneklech Residenz vun de Pippiniden a Karolenger, vun deenen et just nach Spuere vum Graf ginn.

Geschicht 

 605: De Protadius, Hausmeier vum Kinnek Theuderich II. stierft do
 22. Oktober 741: De Karl Martell stierft do
 Pippin de Jonken:
742: De Karel de Groussen gëtt (vläicht) do gebuer
 754: De Pippin iwwerhëlt – op der Synod vu Quierzy d'réimesch Liturgie an de gregorianesche Gesank.
 Januar 754: De Poopst Étienne II. gëtt vum Pippin zu Quierzy empfaangen. Den Traité vu Quierzy gëtt ënnerschriwwen, mat deem de Poopst d'Exarchat Ravenna kritt an de Kierchestaat gegrënnt gëtt (d'sougenannt Pippinesch Schenkung). Am Géigenzuch erkennt de Poopst d'karolengesch Dynastie un.
Karel de Groussen
 Januar 775: Versammlung vun de Barongen zu Quierzy fir de Krich géint d'Sachsen virzebereeden.
 804: De Poopst Leo III. trëfft sech mam Karel zu Quierzy, éier en op Oochen geet
 September 838: Synod vu Quierzy, op där d'Patere vun der Abtei vu Saint-Calais am Bistum Le Mans verurteelt ginn.
 21. Dezember 842: De Charles de Plakkapp bestit d'Ermentrud vun Orléans zu Quierzy
 853: D'Synod vu Quierzy ënner der Presidence vum Hinkmar vu Reims verurteelt de Gottschalk vun Orbais.
16. Juni 877: Kapitularie vu Quierzy: De Karel de Plakkapp mécht d'Grofschaften ierflech – domat ass de Feudalismus entstanen.

No 891 hunn d'Normannen sech an der Regioun niddergelooss. Quierzy a seng Ëmgéigend goufen dobäi komplett zerstéiert. Den Hugues Capet, dee léiwer an enger Stad residéiere wollt, huet d'Géigend vu Quierzy un de Bëschof vun Noyon ofgetrueden, deen do eng Festung baue gelooss huet.

Literatur
Liber Pontificalis 
Codice diplomatico longobardo
Ivan Gobry: Pépin le Bref
Georges Bordenove: Charlemagne

Gemengen am Arrondissement Laon
Uertschaften am Arrondissement Laon
Uertschaften déi d'Croix de guerre 1914-1918 kruten